માનવીય સંવેદનાઓના આ કટોકટીકાળમાં સ્વયં સહાયતા સમૂહ સહયોગ અને ભાઈચારાની મિશાલ બની રહ્યા છે. તમિલનાડુના જ નાગરકોઈલ વિસ્તારના એક ગામમાં સંગઠનની સદસ્ય મહિલાઓએ ભરતકલી નામની મહિલાની ૨૩ વર્ષીય વિધવા દીકરી શાંતિના પુન: લગ્નનો ખર્ચ ઉઠાવી લીધો તો બીજી તરફ અન્ય એક ગામમાં કેન્સર પીડીત એવી એક ખેતમજૂર મહિલાના મૃત્યુ બાદ તેના અંતિમ સંસ્કારથી માંડી તેની અનાથ બનેલી દીકરીઓ અનિતા અને કલાનાં લગ્ન કરાવી આપવામાં પણ મદદ કરી.